|  |  |
| --- | --- |
|  | BOSNA I HERCEGOVINA  FEDERACIJA BOSNE I HERCEGOVINE  SREDNJOBOSANSKI KANTON/ KANTON SREDIŠNJA BOSNA  Ministarstvo prostornog uređenja, građenja, zaštite okoliša, povratka i stambenih poslova |

**Broj:** 07-19-12916/23

**Travnik:** 9. 2. 2024. godine

Kantonalno ministarstvo prostornog uređenja, građenja, zaštite okoliša, povratka i stambenih poslova SBK/KSB, rješavajući po zahtjevu privrednog društva „Bajra” d.o.o. Travnik za izdavanje obnovljene okolišne dozvole za pogone i postrojenja klaonice i prerade mesa s pratećim sadržajima koji se nalaze na lokalitetu Dolac na Lašvi, na osnovu člana 86. Zakona o zaštiti okoliša („Službene novine Federacije Bosne i Hercegovine“, broj: 15/21), te člana 5. podtačka 5.4. (klaonice i proizvodnja hrane) Uredbe kojom se utvrđuju pogoni i postrojenja koja moraju imati okolišnu dozvolu („Sl. novine FBiH“, broj: 51/21, 74/22) i člana 200. Zakona o upravnom postupku („Službene novine FBiH“, broj: 02/98, 48/99, 61/22), d o n o s i:

**RJEŠENJE**

**1. Izdaje se obnovljena okolišna dozvola** za klaonicu, pangleraj i pogon prerade mesa privrednom društvu „Bajra” d.o.o. Travnik, na zemljištu označenom kao k.p. broj: 445/8, 449, 450/2, 450/3, 450/6, 451/2, 3770/1, 3770/2, ukupne površine 52.009 m2 K.O. Slimena, općina Travnik.

**2. Dnevni kapacitet, pogoni, postrojenja i aktivnosti za koje se izdaje okolišna dozvola:**

Maksimalni instalisani proizvodni kapacitet mesa i gotovih proizvoda od mesa u pogonu za preradu mesa u sastavu predmetnog proizvodnog kompleksa mesne industrije iznosi 60 t/dan svih proizvoda. Trenutni obim proizvodnje mesa iznosi oko 9 t/d, proizvoda od mesa oko 10 t/d, što ukupno iznosi oko 19 t/d svih proizvoda (mesa i proizvoda od mesa).

Lokacija se nalazi izvan užeg urbanog područja Travnika, u zoni naseljenog mjesta Slimena. Od magistralnog puta M5 Lašva-Travnik pogon je udaljen oko 850 metara, a od najbližih stambenih objekata udaljenost iznosi oko 50 metara. Privredni objekat u kojem se vrši klanje i prerada mesa nalazi se u naselju Dolac na Lašvi, općina Travnik, u kojem je osiguran prostor za obavljanje djelatnosti i potrebni pomoćni objekti.

Predmetni kompleks se sastoji od sljedećih objekata i sadržaja:

- portirnica za čisti dio,

- upravna zgrada,

- objekat za klanje i primarnu obradu (klaonica),

- objekat za hlađenje svježeg mesa (rashladne komore),

- objekat za prihvat i smještaj životinja prije klanja (stočni depo),

- servisni objekti,

- portirnica za nečisti dio,

Adresa: Prnjavor 16, 72270 Travnik, centrala: (030) 511215; 518509; Faks: 540-291;

e-mail: **min.prostorno@sbk-ksb.gov.ba**

- kotlovnica,

- kamionska vaga,

- praonica vozila u nečistom dijelu,

- praonica vozila u čistom dijelu,

- đubrište,

- sistem za skupljanje, odvodnju i prečišćavanje otpadnih voda.

Osnovne aktivnosti koje se provode u objektu su klanje stoke i prerada mesa- izrada mesnih proizvoda. Tehnološki proces odvija se u odjeljenjima:

- klaonica,

- sušnice i

- hladnjače.

U objektu klaonice s pratećim sadržajima instalisana je savremena specijalizirana oprema namijenjena isključivo za upotrebu u klaonicama. Na mjestima predviđenim za klanje stoke postoji bazen za iskrvavljenje koji je prekriven nosivom rešetkom, te se pomoću cijevnog sistema transportira u cisternu za krv koja se nalazi neposredno ispod bazena za iskrvavljenje.

Ako je udovoljeno propisanim veterinarsko zdravstvenim uslovima, životinje se smještaju u prostorije za privremeni smještaj životinja za klanje, staje i obore (depo). Nakon dospijeća u krug klaonice, životinje se ne smiju izvoditi iz tog kruga, bez odobrenja veterinarskog inspektora. Veterinarski inspektor određuje potrebe i trajanje odmora, te postupak sa životinjama prispjelim u depo klaonice. Napajanje i hranjenje životinja se mora vršiti u slučajevima zadržavanja životinja duže od 12h. Životinje porijeklom iz uvoza moraju se zaklati najkasnije u periodu od 72h od dolaska, osim u slučajevima više sile. Životinje se pregledaju pri istovaru u depo klaonice, za vrijeme boravka u depou i neposredno prije otpreme na klanje.

Pregledom se utvrđuje identitet i zdravstveno stanje životinja i eventualne posljedice transporta. Prije početka klanja, veterinarski inspektor sastavlja izvještaj o redoslijedu slanja životinja na klanje.

Životinje se iz depoa odvode koridorom do boksa, za ritualno klanje po Halal zahtjevima.

Nakon klanja i većinskog iskrvarenja, koje traje oko 8 minuta, započinje faza obrade trupa odrezivanjem rogova i prednjih kopita, te priprema za skidanje kože: mašinsko, potpomognuto po potrebi i ručno nožem kod skidanja kože, evisceracija, rasijecanje trupa, veterinarski pregled, klasifikacija i vaganje, obrada iznutrica, hlađenje i četvrtanje, te daljnja obrada mesa u pogonu pangleraja.

U toku klanja i obrade trupova treba spriječiti svaku kontaminaciju mesa i organa. Trupovi se ne smiju brisati krpom i spužvom. Unutrašnji organi se ne smiju prati prije pregleda. Meso se prije stavljanja u promet mora ohladiti „u dubini“, na -0,5 do +4ºC, maximalno do +7ºC.

Objekat mora imati posebne prostorije ili prostorije za hlađenje trupova i polovica, hlađenje unutrašnjih organa, pakiranje unutrašnjih organa i odvojenih dijelova trupa i hlađenje zadržanih trupova, polovica i organa, zamrzavanje mesa i mesnih proizvoda te skladištenje zamrznutog mesa i mesnih proizvoda.

Adresa: Prnjavor 16, 72270 Travnik, centrala: (030) 511215; 518509; Faks: 540-291;

e-mail: **min.prostorno@sbk-ksb.gov.ba**

Koža nastala u postupku klanja prerađuje se soljenjem, nakon čega se skladišti do odvoženja na daljnju preradu. Skladištenje soljenih koža je hlađeno.

**3. Upotreba osnovnih i pomoćnih sirovina**

3.1. Lista sirovina

Za potrebe proizvodnog procesa u klaonici s hladnjačama i izradu oblikovanih prerađevina od mesa, koristi se veći broj različitih sirovina, zavisno od kvaliteta i drugih parametara. Neka od sirovina su goveđa (junad, telad), ovce, jagnjad kao i perad u procesu proizvodnje iz pilećeg/kokošjeg programa.

U 2022. godini masa zaklanih životinja iznosila je ukupno 2.071,451 tona trupala. U tehnološkom procesu proizvodnje proizvoda od mesa, na bazi planirane proizvodnje gotovih proizvoda, osnovne ulazne sirovine u pogonu za preradu mesa su:

* smrznuto, mašinski otkoštano živinsko meso,
* smrznuto, isplandovano komadno živinsko meso,
* svježe juneće-goveđe meso i
* smrznuto juneće-goveće meso.

Sve vrste mesa se nabavljaju kod proizvođača u BiH ili po potrebi u inostranstvu.

U 2022. godini proizvedeno je ukupno 1.500 tona gotovih proizvoda od mesa (pileći polutrajni program, juneći polutrajni program, trajni program, konzervirani program).

3.2. Potrošnja vode i električne energije

Priključak objekta je izveden na gradsku vodovodnu mrežu, a potrošnja vode se mjeri vodomjerom instalisanim na dolaznoj vodovodnoj instalaciji i na osnovu kontinuiranih mjerenja, koja su tokom 2022. godine iznosila 27.455 m3 godišnje.

Snabdijevanje električnom energijom vrši se priključkom na elektrodistributivnu mrežu, a dalje razvodom po objektima društva. Mjerenjima je konstatovano da je potrošnja električne energije u 2022. godini iznosila 3.176.322,6 kWh.

**4. Opće obaveze zaštite okoliša**

Operator „Bajra” d.o.o. Travnik dužan je da tokom korištenja, održavanja i eventualnog prestanka rada pogona i postrojenja ispuni opšte obaveze zaštite okoliša i to da:

- ne ugrožava niti ometa zdravlje ljudi i ne predstavlja pretjeranu smetnju za ljude koji žive na području uticaja pogona ili okoliša usljed emisija supstanci, buke, mirisa, vibracije, topline, prometa ili postrojenja,

- preduzme sve odgovarajuće mjere za sprječavanje zagađenja, kako bi se onemogućilo značajnije zagađenje,

- izbjegava produkciju otpada, a ukoliko je ona neizbježna, da njegove količine svede na najmanju moguću mjeru ili izvrši reciklažu, a ako ni to nije tehnički ili ekonomski izvodivo, otpad odlaže, a da se pri tome izbjegne ili smanji bilo kakav uticaj na okoliš,

- efikasno koristi prirodne i energetske resurse,

- preduzme neophodne mjere za sprječavanje nesreća i ograničavanje njihovih posljedica,

- ukoliko dođe do značajnijih izmjena tokom rada pogona, obavjestiti Kantonalno ministarstvo prostornog uređenja, građenja, zaštite okoliša, povratka i stambenih poslova.

Adresa: Prnjavor 16, 72270 Travnik, centrala: (030) 511215; 518509; Faks: 540-291;

**e-mail: min.prostorno@sbk-ksb.gov.ba**

**5. Očekivani uticaji/emisije koje će pogon i postrojenja imati u okoliš**

Pogon za klanje i preradu mesa može potencijalno uticati na sve komponente okoliša (vodu, zrak, tlo i dr.) a posebno ako se ne predvide i ne preduzmu odgovarajuće mjere zaštite okoliša. Negativni uticaji na okoliš mogu se eliminisati ili ublažiti do vrijednosti prihvatljivih za okoliš korištenjem najboljih raspoloživih tehnika.

Svi izvori emisija/imisija moraju ispunjavati uslove:

- da se emisije štetnih tvari u otpadnim emisijama ograniče i smanje na najmanju moguću mjeru,

- da granične vrijednosti emisija ne mogu biti prekoračene,

- da emisije ne smiju uticati na kvalitet sastavnica okoliša u domenu pogona.

**6. Emisije/uticaji koje će pogon i postrojenje imati u okoliš**

Najznačajniji okolišni problemi vezani za preradu mesa su:

- ispuštanje otpadne vode značajnog kapaciteta zagađenja,

- ispuštanje otpadnih gasova iz procesa vezanih za termičku obradu,

- nastanak čvrstog otpada u formi ostataka mesa nakon obrade sirovine,

- te intenzivna potrošnja vode i energije.

*6.1. Otpadne vode*

Na lokaciji će u tehnološkom procesu nastajati tehnološke otpadne vode, sanitarno-fekalne otpadne vode, oborinske i drenažne otpadne vode.

Tehnološke otpadne vode nastaju u procesu:

- pranja kamiona u kojima se dopremaju životinje,

- pranje životinja prije klanja,

- pranje trupa životinja,

- pranje crijeva i iznutrica,

- pranje i sterilizacija noževa i opreme,

- pranje podova i radnih mašina,

- otpadna voda nastala cijeđenjem kože,

- pranje štale.

*6.2. Mjere za smanjenje nagativnog uticaja na zagađivanje voda*

• svi radni procesi u pogonu moraju biti propisani u tehnološkom smislu s aspekta zaštite okoliša, zaštite na radu i zaštite od požara,

• sve podne površine u prostorijama gdje se obavljaju mokri radni postupci, moraju imati djelotvornu drenažu,

• tehnološke otpadne i sanitarne vode moraju biti razdvojene,

• tehnološke otpadne vode prije ispuštanja prečistiti,

• sanitarno fekalne vode odvesti u mjesnu kanalizacionu mrežu,

• prikupljanje krvi obavezno vršiti odvojeno u namjenski bazen i zbrinuti od ovlaštenog operatera,

Adresa: Prnjavor 16, 72270 Travnik, centrala: (030) 511215; 518509; Faks: 540-291;

**e-mail: min.prostorno@sbk-ksb.gov.ba**

• tehnološke otpadne vode iz pogona klaonica i pogona za preradu mesa, oslobođene od čvrstih nečistoća, odvesti posebnom tehnološkom kanalizacijom u separator, a nakon odmašćivanja i taloženja miješa se sa sanitarno-fekalnim vodama i oborinskom kanalizacijom, u glavnom sabirnom šahtu. Tako prečišćenu vodu odvesti u recipijent, odnosno rijeku Lašvu,

• oborinska otpadna voda sa objekta infiltrira se u okolino zemljište, a oborinska prljava otpadna voda sa transportnih puteva i parkirališta je spojena s javnom kanalizacionom mrežom,

• redovno čistiti filtere za tehnološku otpadnu vodu u radnim prostorijama,

• selektivno prikupljati nus proizvode u radnim prostorijama pogona suhom metodom,

• vozila za dopremu stoke prije pranja očistiti suhom metodom,

• redovno održavati i čistiti opremu koja se koristi za smanjenje negativnog uticaja na vode,

• za dezinfekciju prostora koristiti samo odobrena sredstva koja nemaju uticaj na zdravlje ljudi, životinja i okoliš,

• redovno vršiti monitoring tehnološkog toka, te eventualno uspostaviti dodatno pročišćavanje s ciljem zadovoljenja graničnih vrijednosti,

• u cilju što većeg smanjenja količina tehnoloških otpadnih voda i emisija štetnih materija u otpadne vode, potrebno je ispunitii uslove iz dozvola i saglasnosti koje su postavili drugi organi uprave a odnose se na zaštitu voda te tehnoloških zahtjeva prilikom korištenja uređaja i prateće opreme.

*6.3. Mjere za smanjenje negativnog uticaja na zrak*

Svaki izvor emisije u zrak mora ispunjavati sljedeće uslove:

• da se emisije zagađujućih materija (polutanata) ograniče i smanje na najmanju moguću mjeru,

• da granične vrijednosti emisija ne smiju biti prekoračene,

• da emisije ne smiju utjecati na kvalitet zraka iznad propisanih normi,

• radi smanjenja zagađenja zraka obezbjediti kontuinuirano kvalitetno održavanje kotlova, gorionika i pripadajuće opreme u kotlovnici za zagrijavanje prostorija pogona i za zagrijavanje vode koristiti uglavnom ukapljeni naftni plin koji je najpodobniji energent za smanjenje emisija u zrak.

*6.4. Mjere smanjenja negativnog uticaja na tlo*

Kako bi se spriječio ili makar smanjio negativni uticaj emisija na tlo, potrebno je adekvatno odlagati i zbrinjavati tehnološki i komunalni otpad koji nastaje u toku proizvodnog postupka. Da se spriječi nekontrolisano rasipanje tečnog i krutog otpada po okolnom zemljištu, te da se aplikacija đubriva na poljoprivredno površine vrši u skladu s pravilima dobre poljoprivredne prakse. Đubrivo privremeno zbrinjavati u vodonepropusnoj jami, odgovarajućeg kapaciteta, prije aplikacije na poljoprivredne površine u skladu s dinamičkim planom.

Oborinske vode s ekonomskog dvorišta moraju biti prikupljene putem kanala s rešetkama i provedene kroz taložnik kako pijesak, zemlja i ostali materijali ne bi dospjeli površinski na tlo i na taj način narušili vizuelnu sliku tla. Sredstva rada koja se koriste moraju biti uredno održavana i servisirana kako bi se rizik od zagađenja tla sveo na minimum.

*6.5. Emisija buke i vibracije*

Tokom rada pogona ne očekuje se da će se proizvoditi buka većeg inteziteta koja bi mogla uticati na okoliš i lokalno stanovništvo. I pored toga, potrebno je stalno voditi računa da se aktivnosti u kompleksu obavljaju na način da se ne produkuje buka koja može negativno uticati na okolinu i lokalno stanovništvo. Mjerenje buke i ostalih emisija, vršit će se po nalogu inspektora za zaštitu okoliša.

Adresa: Prnjavor 16, 72270 Travnik, centrala: (030) 511215; 518509; Faks: 540-291;

e-mail: **min.prostorno@sbk-ksb.gov.ba**

**7. Emisije otpada**

Sprječavanje nastajanja otpada, smanjivanje količina ponovnom upotrebom otpada, recikliranje i obrada, trebaju biti osnovna načela upravljanja otpadom.

Otpadom se upravlja prema Planu o upravljanju otpadom a operator preduzima raspoložive preventivne mjere za smanjenje produkcije otpada, iskorištavanje i recikliranje otpada kao i zbrinjavanje neupotrebljivog opasnog i bezopasnog otpada u skladu sa Planom o upravljanju otpadom. Obavezno je vođenje dnevne evidencije o otpadu.

Privredno društvo „Bajra” d.o.o. Travnik dužno je otpad koji se proizvodi prilikom rada objekta klaonice i prerade mesa kao što je: komunalni otpad, čvrsti otpad (konfiskati i crijeva), opasni i tekući otpad pravilno zbrinjavati, putem ovlaštenih preduzeća na odgovarajuće deponije za svaku vrstu otpada.

Crijeva i konfiskate smještati u nepropusne posude, do konačnog zbrinjavanja.

Kože držati nasoljene u odvojenom prostoru do predaje ovlaštenoj firmi.

Životinjske fekalije, urin i gnoj (uključujući pokvarenu slamu, piljevinu i grizinu) odvoziti na poljoprivredno zemljište koje služi za pođubrivanje.

Količine svih vrsta otpada koji nastaju u proizvodnom procesu posebno se prate u tankvanama za gnojivo, štali, klaonici, obradi, prostoriji za radnike i kancelariji veterinara, te voditi dnevnu evidenciju, a pripremati godišnji izvještaj.

Otpad koji nastaje u procesu klanja i prerade mesa u pogonu se dijeli na :

- neopasni ( otpad od pakovanja začina i aditiva, vreće od soli, otpad od pakovanja gotovih proizvoda – PVC folije i etikete, ostaci omota, kancelarijski otpad, miješani komunalni otpad i sl.)

- nusproizvodi životinjskog porijekla (otpad iz štala, ostaci mesa i iznutrica od klanja i sl.)

- mulj iz separatora.

Sav neopasni otpad prikuplja se i razvrstava na mjestu nastanka, a odlaže se isključivo na mjestu označenom za privremeno odlaganje neopasnog otpada u krugu kompleksa koji je snabdjeven kontejnerima. Otpad se na zbrinjavanje predaje isključivo licima i ovlaštenim preduzećima koja posjeduju odgovarajuće dozvole od strane nadležnog Ministarstva te koji posjeduju ugovore za zbrinjavanje otpada s operatorom..

Opasni otpad koji je uglavnom produkt korištenja ulja za motore, pogonske uređaje i podmazivanje, ambalaža koja sadrži ostatke opasnih materija ili je onečišćena opasnim materijama, mješavine ulja i masti iz odvajača, odlaže se isključivo na mjestu propisanom, označenom i ograđenom za privremeno odlaganje. Prilikom odlaganja opasnog otpada vodi se evidencija o odbačenoj količini, a evidenciju prema potrebi staviti na uvid inspektoru za zaštitu okoliša.

Odvoz opasnog otpada obavlja ovlašteni operater na poziv predstavnika preduzeća.

**8. Sistem monitoringa**

Operator vlastitim monitoringom osigurava praćenje i mjerenje osnovnih karakteristika aktivnosti pogona i postrojenja koja mogu znatno uticati na okoliš kako bi se ukazalo na potrebe smanjenja zagađenja, preduzele odgovarajuće mjere, locirali i pratili uzroci zagađenja i vrednovala usaglašenost sa propisima. Monitoring treba primjenjivati u pogonima i postrojenjima u kojima se odvijaju aktivnosti iz djelatnosti operatora a mogu imati negativan uticaj na okoliš.

Adresa: Prnjavor 16, 72270 Travnik, centrala: (030) 511215; 518509; Faks: 540-291;

e-mail: **min.prostorno@sbk-ksb.gov.ba**

Razlozi i ciljevi za uspostavljanje ovakvog monitoringa -praćenja uticaja na okoliš su:

- da se prate promjene stanja okoliša i uticaj na živi svijet kako bi se ukazalo na potrebe smanjenja zagađenja,

- da se lociraju i prate uzroci kako bi se mogle preduzimati korektivne i preventivne mjere,

- da se može vršiti vrednovanje usuglašenosti sa relevantnim zakonskim propisima, prije svega sa zakonima iz oblasti zaštite okoliša.

Operator je dužan da vrši monitoring u skladu sa važećim zakonskim propisima.

* Monitoring treba obuhvatati redovno vizuelno praćenje funkcionisanja hidrotehničkih objekata. Jedanput u tri (3) godine treba uzeti uzorke vode u najbližem vodotoku, uzvodno i nizvodno od objekta, na fizičko-hemijsku analizu u cilju utvrđivanja eventualno negativnih uticaja klaonice, s pratećim objektima i septikom na ovaj vodotok.
* Jedanput u tri (3) godine, u zimskom periodu, vršiti mjerenje kvaliteta zraka zbog emisija otpadnih plinova-dimnjak kotlovnice.
* Otpad koji se pojavljuje u pogonu klaonice i ostalim objektima, zbrinjavati u skladu s Planom o upravljanju otpadom, a odgovorna osoba za upravljanje otpadom u preduzeću vodi potrebne evidencije o proizvodnji i zbrinjavanju otpada kao i o evidenciji o vrstama i količinama opasnog, neopasnog i predanog komunalnog otpada.
* Monitoring tehnoloških otpadnih voda kao i učestalost i način ispitivanja vršiti u skladu s odredbama Uredbi o uvjetima ispuštanja otpadnih voda u okoliš i sisteme javne kanalizacije („Sl.novine FBiH”, broj: 26/20 i 96/20), kao i mjerama iz Rješenje o vodnoj dozvoli, od AVPS, Sarajevo. Rezultate analiza dostavljati ovom Ministarstvu.
* Uzimanje uzoraka i analizu povjeriti ovlaštenoj stručnoj instituciji i osobi, koja će na temelju dobijenih rezultata dati stručnu ocjenu eventualnog zagađenja i dati prijedlog mjera za sprječavanja zagađenja datog vodotoka i okoliša.
* Mjerenje buke raditi po nalogu inspektora u skladu sa odredbama Zakona za zaštiti od buke („Sl.novine SBK“, broj: 11/00).

**7**. **Izvještavanje**

Izvještavati Kantonalno ministarstvo prostornog uređenja, građenja, zaštite okoliša, povratka i stambenih poslova o prikupljenim podacima, evidencijama emisija i analizama. Izvještaji trebaju biti poslani najkasnije do 30.06. tekuće godine za prethodni period mjerenja.

Operator je dužan bez odlaganja prijaviti svaku nepredviđenu situaciju koja značajno utiče na okoliš, a najkasnije 12 sati od pojave negativnog uticaja.

**8. Period važenja okolišne dozvole**

Okolišna dozvola se izdaje na period od pet (5) godina računajući od dana uručenja rješenja stranci. Nakon isteka ovog roka, Ministarstvo će izvršiti reviziju ovog rješenja, ali zadržava pravo i obavezu revizije dozvole i prije isteka roka za slučajeve predviđene zakonom.

Adresa: Prnjavor 16, 72270 Travnik, centrala: (030) 511215; 518509; Faks: 540-291;

e-mail: **min.prostorno@sbk-ksb.gov.ba**

**O b r a z l o ž e nj e**

Dana 19. 6. 2023. godine privredno društvo „Bajra” d.o.o. Travnik u svojstvu investitora, podnijelo je ovom Ministarstvu zahtjev za izdavanje okolišne dozvole pod brojem 07-19-5227/23 za pogon klaonice, pangleraja i pogona za preradu mesa u naselju Dolac na Lašvi, općina Travnik.

Zaprimljeni zahtjev za izdavanje okolišne dozvole nije sadržavao svu potrebnu dokumentaciju koja se traži u skladu sa Zakonom o zaštiti okoliša Federacije BiH („Službene novine F BiH“, broj 15/21) te je dopisom Ministarstva od 19. 6. 2023., a poslije i 15. 9. 2023. godine tražena dopuna podataka izradom Elaborata s pripadajućim, popunjenim Obrascima te dopunom podataka u kojima je trebalo navesti koji su maksimalni instalirani kapaciteti za kompleks klaonice. Kako su u ostavljenom roku otklonjeni uočeni nedostaci i dopunjena dokumentacija neophodna za izdavanje okolišne dozvole, Ministarstvo prostornog uređenja, građenja, zaštite okoliša, povratka i stambenih poslova SBK/KSB je u skladu s članom 88. Zakona o zaštiti okoliša („Sl. novine Federacije BiH“, broj 15/21) o podnesenom zahtjevu za obnovu okolišne dozvole operateru „Bajra“ d.o.o. Travnik obavijestilo zainteresovane stranke:

* Putem web stranice Vlade SBK/KSB od 6. 7. 2023. godine,
* Stanovnike jedinice lokalne samouprave općine Vitez.

Cjelokupan zahtjev za izdavanje okolišne dozvole bio je dostupan i u prostorijama Ministarstva.

U skladu sa Zakonom o zaštiti okoliša („Službene novine FBiH“, broj:15/21) i članom 88. stav (5), objavljen je nacrt rješenja o izdavanju obnovljene okolišne dozvole za „Bajra“ d.o.o. Travnik i to za pogone klaonice, pangleraja i pogona za preradu mesa, na web stranici Vlade SBK/KSB, dana 12. 2. 2024. godine gdje se javnosti daje rok od osam(8)dana za dostavu primjedbi, sugestija i komentara.

Kako u zakonskom roku od mjesec dana nije bilo primjedbi javnosti na objavljene dokumente, ocijenjeno je da su se stekli uvjeti za obnovu okolišne dozvole te je u skladu s članovima 86. 89. i 93. Zakona o zaštiti okoliša Federacije BiH („Sl. novine Federacije BiH“, broj 15/21) i članovima 4. 5. i 6. Uredbe kojom se utvrđuju pogoni i postrojenja koja moraju imati okolišnu dozvolu („Sl. novine 51/21, 74/22) odlučeno kao u dispozitivu ovog Rješenja.

Adresa: Prnjavor 16, 72270 Travnik, centrala: (030) 511215; 518509; Faks: 540-291;

e-mail: **min.prostorno@sbk-ksb.gov.ba**

**Pouka o pravnom lijeku**:

Protiv ovog Rješenja nezadovoljna strana može izjaviti žalbu kod Federalnog ministarstva okoliša i turizma u Sarajevu u roku od petnaest (15) dana od primitka ovog Rješenja. Žalba se podnosi u originalu ili ovjerenom prijepisu.

Podnositelj zahtjeva je u skladu Zakona o izmjenama i dopunama Zakona o kantonalnim administrativnim taksama ("Sl. novine KSB/SBK ", br. 5/12), tarifni br. 50, tačka 1. izvršio uplatu od 150,00 KM na depozitni račun broj: 338-000-22050030-05 kod Unicredit banke Travnik, šifra općine 100, vrsta prihoda 722 121, budžetska organizacija 1801001.

Ministar

Amir Šečibović, prof.

Dostaviti:

* „Bajra“ d.o.o. Travnik
* Inspektor zaštite okoliša SBK/KSB
* a/a

Adresa: Prnjavor 16, 72270 Travnik, centrala: (030) 511215; 518509; Faks: 540-291;

**e-mail: min.prostorno@sbk-ksb.gov.ba**